Държавен вестник, бр. 32, 2025 г., стр. 25

БРОЙ  32	
Д Ъ Р Ж А В Е Н  В Е С Т Н И К 	
СТР.  25   
3. при новородени с анамнестични данни 
за инфекция от сифилис на майката.
Чл. 18. (1) Диагностика на сифилис се 
извършва чрез: 
1. директно откриване на причините­
ля – микроскопия на тъмно зрително поле, 
директна имунофлуоресценция и доказване 
на специфични нуклеинови киселини. За ди­
ректно откриване на специфични нуклеинови 
киселини могат да се използват проби от кожни 
лезии, телесни течности и пресни, замразени 
или фиксирани в парафин тъканни проби.
2. серологично изследване посредством:
а) нетрепонемни кардиолипинови тесто­
ве – Veneral Disease Risearch Laboratory (VDRL), 
Rapid Plasma regain test (RPR), Toluidine Red 
Unheated Serum test (TRUST);
б) трепонемни тестове – Treponema pallidum 
Heamagglutination Assay (TPHA), Treponema 
pallidum particle agglutination (TPPA), Micro-
Heamagglutination Assay for Treponema pallidum 
(MHA-TP), Treponemal Enzyme Immunoassay 
IgM+IgG+IgA (EIA), Chamiluminewscene 
Immunoassay (CIA), rapid point-of-care tests 
(POCTs);
3. специфични антитрепонемни IgM анти­
тяло тестове – EIA-IgM, 19S-IgM–FTA-abs test.
(2) В зависимост от положителния диаг­
ностичен тест се извършва потвърдително 
изследване, както следва:
1. при положителен нетрепонемен тест се 
извършва потвърждение с трепонемен тест 
от същия серум; 
2. при положителен TPHA, TPPA или 
MHA-TP тест се извършва потвърждение с 
нетрепонемен тест със същия серум;
3. при положителен EIA, CLIA или POCTs 
се извършва потвърждение с TPHA или TPPA 
тест и с нетрепонемен тест със същия серум;
4. при положителен трепонемен и нетре­
понемен тест се извършва задължително и 
количествен нетрепонемен тест от същия 
серум.
(3) Всеки положителен резултат от до­
пълнителното потвърдително изследване по 
ал. 2 се потвърждава или отхвърля чрез ново 
потвърдително изследване.
(4) При реактивен резултат от трепоне­
мен и нетрепонемен тест, ако има клинично 
подозрение за сифилис, ново серологично 
изследване се извършва след 3 месеца.
Чл. 19. При изследване на новородени 
по чл. 15 интерпретацията на получените
резултати е, както следва:
1. при установяване на антитрепонемни 
IgM антитела и/или четирикратно по-висок 
титър на антикардиолипиновите антитела у 
детето спрямо титъра на майката се поставя 
диагноза „вроден сифилис“;
2. при положителен резултат от кардиоли­
пиновия и трепонемния IgM тест се провежда 
лечение за активна инфекция;
3. при положителен резултат от трепонемен 
IgG тест на новородени от лекувани за сифи­
лис жени се провежда повторно изследване 
на детето на шестия месец след раждането;
4. при отрицателни серологични тестове 
на новородено и положителни тестове при 
майката се провежда повторно изследване 
на детето;
5. при положителни серологични тестове 
за сифилис при новородено се провеждат до­
пълнителни клинични изследвания (кръвни 
изследвания, рентгенологични изследвания на 
дълги кости, ликворни изследвания).
Чл. 20. (1) За потвърждаване на диагноза 
невросифилис се изследва ликвор с кардио­
липинов тест – качествено и количествено, и 
с един трепонемен тест. 
(2) При положителен резултат се търсят 
антитрепонемни IgM антитела.
(3) Ликворът се изследва и за клетки, бел­
тък и електролити. 
(4) Изследването на ликвор се извършва при 
пациенти с клинични данни за неврологично, 
очно и аурикуларно засягане, независимо от 
стадия на болестта, и при пациенти с данни 
за третичен сифилис.
(5) Изследването на ликвор се извършва при 
асимптоматични пациенти в следните случаи:
1. при късен сифилис и носителство на ви­
руса на Синдрома на придобитата имунна не­
достатъчност (ХИВ) с CD4+ клетки ≤ 350/mm3
и/или серумен титър на антикардиолипино­
вите антитела > 1:32; 
2. когато след лечение в рамките на една 
година няма промяна в серологичния статус; 
3. когато е провеждано алтернативно ле­
чение при лица с късен сифилис.
(6) При отклонение в ликвора (високо ниво 
на белтък и/или клетки) ново изследване може 
да бъде проведено след лечение за период 
между 6 седмици и 6 месеца.
Чл. 21. Изследване за кардиоваскуларен 
сифилис се предлага на всеки пациент при 
аортна инсуфициенция или аневризма на то­
ракалната аорта, като в случаите на късен и 
третичен сифилис се извършват и изследвания 
за сърдечно-съдово засягане.
Чл. 22. Изследване за наличие на очен 
сифилис се предлага на всеки пациент при:
1. внезапна и неясна причина за загуба 
на зрение;
2. вторичен, ранен латентен, късен латентен 
и третичен сифилис;
3. лумбална пункция по повод диагностика 
на невросифилис.